OSNOVNA ŠKOLA KMAN-KOCUNAR

Split, Benkovačka 10

KLASA: 112-01/20-01/17

URBROJ: 2181-49-12-20-2

Split, 28. listopada 2020. godine

Na temelju članka 14. stavka 1. Pravilnika o postupku zapošljavanja te procjeni i vrednovanju kandidata za zapošljavanje, Povjerenstvo za procjenu i vrednovanje kandidata za zapošljavanje (u daljnjem tekstu Povjerenstvo) upućuje

**POZIV**

**na procjenu odnosno testiranje**

Ovim pozivom pozivaju se na procjenu odnosno testiranjesvi kandidati koji ispunjavaju uvjete iz natječaja i koji su pravodobno dostavili svu traženu dokumentaciju uz prijavu na natječaje koji su objavljeni na mrežnim stranicama i oglasnim pločama Hrvatskog zavoda za zapošljavanje i OŠ Kman-Kocunar dana 20. listopada 2020. godine za radno mjesto:

* **kuhar** -1 izvršitelj na neodređeno nepuno radno vrijeme od 30 sati tjedno (30/40).

***I. Vrijeme i mjesto održavanja testiranja***

***Usmeno testiranje i vrednovanje održat će se***

3. - 5. studenog 2020. godine u prostorijama OŠ Kman-Kocunar, Benkovačka 10, Split. O točnom terminu kandidati će biti obavješteni putem elektroničke pošte.

***II. Pravila testiranja***

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao od prijave na natječaj.

Svi članovi Povjerenstva imaju pravo postavljati pitanja iz područja procjene odnosno testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju.

Svi kandidati imaju jednaki broj istovjetnih pitanja i uvjete.

Smatra se da je kandidat zadovoljio na usmenom testiranju ako je ostvario najmanje 75% bodova od ukupnog broja bodova svih članova Povjerenstva.

***III. Utvrđivanja rezultata i obavještavanje kandidata o rezultatima natječaja***

Nakon provedenog postupka testiranja Povjerenstvo utvrđuje rang listu kandidata prema ukupnom broju bodova te ju dostavlja ravnatelju škole. Na temelju dostavljene rang liste Povjerenstva ravnatelj odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa.

O rezultatima natječaja kandidati će biti obaviješteni u skladu s čl. 23. Pravilnika.

***IV. Područja procjene odnosno testiranja:***

Povjerenstvo u razgovoru s kandidatima utvrđuje znanja, sposobnosti, vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

*Napomena:*

* Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).
* Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

   Povjerenstvo za procjenu i vrednovanje kandidata